CELEX: 62021TN0183
Language: bg
Date: 2021-04-07 00:00:00
Title: Дело T-183/21: Иск, предявен на 7 април 2021 г. — QP и др./Съвет и др.

7.6.2021   
            
            
               BG
            
            
               Официален вестник на Европейския съюз
            
            
               C 217/51
            
         
      Иск, предявен на 7 април 2021 г. — QP и др./Съвет и др.
      (Дело T-183/21)
      (2021/C 217/67)
      Език на производството: френски
      
         Страни
      
      
         Ищци: QP и 15 други жалбоподатели (представител: N. de Montigny, avocate)
      
         Ответници: Съвет на Европейския съюз, Европейска комисия, Европейска служба за външна дейност (ЕСВД) и Eulex Kosovo
      
         Искания
      
      Ищците молят Общия съд:
      като главно искане:
      
                  —
               
               
                  що се отнася до трудовото правоотношение:
                  
                              —
                           
                           
                              за всички ищци:
                              
                                          —
                                       
                                       
                                          да преквалифицира договорното правоотношение на ищците в трудов договор за неопределено време,
                                       
                                    
                                          —
                                       
                                       
                                          да осъди ответниците да обезщетят ищците заради липсата на присъединяване към национална социалноосигурителна схема, като обезщетението се определи въз основа на приложимата правна уредба,
                                       
                                    
                                          —
                                       
                                       
                                          да ги осъди да им заплатят лихвите върху тези суми,
                                       
                                    
                                          —
                                       
                                       
                                          да даде срок на страните, за да посочат въпросното обезщетение, което ще трябва да се определи въз основа на приложимата в областта правна уредба съгласно принципите, посочени от Общия съд в акта, който ще бъде постановен,
                                       
                                    
                        
                              —
                           
                           
                              за ищците, чието договорно правоотношение е прекратено по едностранно решение на ответниците:
                              
                                          —
                                       
                                       
                                          да осъди ответниците да заплатят обезщетение за неспазено предизвестие:
                                          
                                                      —
                                                   
                                                   
                                                      ищец QP: 42 092,50 EUR,
                                                   
                                                
                                                      —
                                                   
                                                   
                                                      ищец QT: 69 880,54 EUR,
                                                   
                                                
                                                      —
                                                   
                                                   
                                                      ищец QU: 53 749,17 EUR,
                                                   
                                                
                                                      —
                                                   
                                                   
                                                      ищец QV: 57 159,69 EUR,
                                                   
                                                
                                                      —
                                                   
                                                   
                                                      ищец QY: 63 298,15 EUR,
                                                   
                                                
                                                      —
                                                   
                                                   
                                                      ищец RB: 55 303,02 EUR,
                                                   
                                                
                                                      —
                                                   
                                                   
                                                      ищец RD: 55 373,64 EUR,
                                                   
                                                
                                                      —
                                                   
                                                   
                                                      ищец RF: 40 201,21 EUR,
                                                   
                                                
                                    
                                          —
                                       
                                       
                                          да осъди ответниците да заплатят на всеки от следните ищци обезщетение за незаконно уволнение, определено по справедливост на 12 500 EUR за всяка прослужена година:
                                       
                                    
                                          —
                                       
                                       
                                          да осъди ответниците да заплатят на всеки от ищците QP, QR, QS, QT, QU, QV, QW, QY, QZ, RA, RB, RC, RD и RE разликата спрямо получаваното по-ниско възнаграждение, считано от датата на изменение на възнаграждението, а именно 1 септември 2012 г.,
                                       
                                    
                                          —
                                       
                                       
                                          да ги осъди да им заплатят лихвите върху тези суми,
                                       
                                    
                        
            
                  —
               
               
                  що се отнася до другите права:
                  
                              —
                           
                           
                              да установи, че ищците е трябвало да бъдат наети на работа като срочно наети служители от един от първите трима ответници и да обяви, че първите трима ответници са третирали ищците незаконосъобразно и дискриминационно без обективна обосновка, що се отнася до възнаграждението им, пенсионните им права и свързаните с тях предимства, както и по отношение на гаранцията за последваща работа,
                           
                        
                              —
                           
                           
                              да осъди първите трима ответници да обезщетят всеки от ищците за вредите от незаконосъобразното неравно третиране, претърпени поради неполучаването на възнаграждение, на пенсия, на надбавки и предимства, произтичащи от прилагането на Условията за работа на другите служители на Европейския съюз,
                           
                        
                              —
                           
                           
                              да ги осъди да им заплатят лихвите върху тези суми,
                           
                        
                              —
                           
                           
                              да даде срок на страните, за да определят посоченото възнаграждение, като вземат предвид степента и стъпката, в която ищците е трябвало да бъдат съответно назначени, средното нарастване на възнаграждението, развитието на кариерата, надбавките, които е трябвало да получават при това положение като срочно наети служители; и да сравни този резултат с действително полученото от ищците възнаграждение,
                           
                        
            при условията на евентуалност:
      
                  —
               
               
                  да осъди първите трима ответници да обезщетят ищците въз основа на извъндоговорната им отговорност, произтичаща от неспазването на основните им права, като обезщетението следва да бъде определено по справедливост на 20 000 EUR за всяка прослужена година,
               
            
                  —
               
               
                  да ги осъди да им заплатят лихвите върху тези суми,
                  да осъди ответниците да заплатят съдебните разноски.
               
            
         Основания и основни доводи
      
      Ищците изтъкват седем основания в подкрепа на иска.
      
                  1.
               
               
                  Първо основание: злоупотреба с право, допусната при последователното използване на срочни договори, и нарушение на принципа на пропорционалност. Ищците изтъкват неспазване на материалното право, приложимо спрямо техните договори, и искат преквалифициране на трудовите им договори в рамките на институциите в трудови договори за неопределено време, както и изплащане със задна дата на определени суми, свързани със социалните им права, а за някои от тях — заплащане на обезщетение за неспазено предизвестие.
               
            
                  2.
               
               
                  Второ основание: нарушение на принципа на равно третиране и на принципа на недопускане на дискриминация. Ищците считат, че от една страна, създадената от ответниците правна рамка относно сключването на международни индивидуални трудови договори е дискриминационна спрямо условията за наемане на работа на другите служители на Съюза, от друга страна, тази рамка е неясна и накрая, тя противоречи на свързаните с обществения ред норми на Съюза, включително на ценностите и принципите, закрепени в Хартата на основните права на Европейския съюз.
               
            
                  3.
               
               
                  Трето основание: нарушение на правото на изслушване.
               
            
                  4.
               
               
                  Четвърто основание: правна несигурност и нарушение на правото на добра администрация.
               
            
                  5.
               
               
                  Пето основание: нарушение на принципа на консултиране с представителите на персонала.
               
            
                  6.
               
               
                  Шесто основание: нарушение на Европейския кодекс за добро поведение на администрацията.
               
            
                  7.
               
               
                  Седмо основание: нарушение на правото на свободно движение на работниците.